સ્થાનિક વહીવટી તંત્ર દ્વારા પૂરી પડાયેલી માહિતી મુજબ નવસારી જિલ્લાના 22 જેટલા ગામોમાંથી બૂલેટ ટ્રેન પસાર થશે. ગામોમાં ડાભેલ, ધામણ, વેજલપોર, પડઘા, આમડપોર, ધારાગીરી, નસીલપોર, સિસોદરા (ગણેશ), વાડા સિસોદરા, કછોલ, પીંજરા, માણેકપોર, ધનોરી, વડસાંગળ, ખેરગામ, દેસાડ, પાટી, કેસલી, નાંદરખા, ઘેકટી, વંકાલ અને ઉંડાચ વાણિયા ફળિયાનો સમાવેશ થાય છે. ગામોની નામાવલિ ફાયનલ છે યા પ્રાથમિક તબક્કો છે જાણી શકાયું નથી. નેશનલ હાઈ સ્પીડ રેલ કોર્પોરેશન લિ.ના પ્રોજેકટ માટે અસરગ્રસ્ત ગામોમા ખૂંટા મરાઈ ગયાનું જાણવા મળ્યું છે.